作者：施枢
词牌/韵律：摸鱼儿

paragraphs: 柳蒙茸、暗凌波路。
烟飞惨淡平楚。
七香车驻猊环掩，遥认翠华云母。
芳景暮。
鸳甃悄、铢衣来按飞琼舞。
凄凉洛浦。
渐玉漏沈沈，清阴满地，乘月步虚去。
销凝处。
谁说三生小杜。
翔螭声断箫鼓。
情知禁苑酥尘涴，羞与倡红同谱。
春几度。
想依旧、苔痕长印唐昌土。
风流千古。
人在小红楼，朱帘半卷，香注玉壶露。